Liepājas iela (Rīga)
Šis raksts ir par ielu Rīgā. Par citām jēdziena Liepājas iela nozīmēm skatīt nozīmju atdalīšanas lapu. Liepājas iela ir iela Rīgā, Zemgales priekšpilsētā, Āgenskalna un Bieriņu apkaimēs. Liepājas iela sākas krustojumā ar Mazo Nometņu ielu un beidzas krustojumā ar Dāliju ielu. Kopējais ielas garums ir 2137 metri, tā ir klāta ar asfalta un bruģa segumu. Liepājas iela sastāv no 2 braukšanas joslām. Liepājas ielā ir dažāda veida dzīvojamā apbūve, kā arī sabiedriskas celtnes, tostarp Sv. Alberta katoļu baznīca (Liepājas ielā 38) un plašā P. Stradiņa klīniskās universitātes slimnīcas teritorija posmā starp Pilsoņu ielu un Atpūtas ielu pāra numuru pusē (slimnīcas adrese Pilsoņu ielā 13A). Šeit ir arī tirdzniecības centri un degvielas uzpildes stacija. Liepājas iela šķērso dzelzceļa līniju Rīga—Tukums, kā arī krustojas ar vienu no Pārdaugavas nozīmīgākajām maģistrālajām ielām Kārļa Ulmaņa gatvi.